କେନ୍ଦୁଝର, ଅକ୍ଟୋବର ୧୯ (ଲୋକାଲ ୱାୟାର): ବର୍ତ୍ତମାନ ସମୟରେ ଆଧୁନିକ ଶୈଳୀର ପ୍ରୟୋଗ ହୋଇପାରିଲେ ଯାଇ ବିଶ୍ବପ୍ରସିଦ୍ଧ ଓଡ଼ିଶାର କାଠ କଣ୍ଢେଇ ନୃତ୍ୟ ବଞ୍ଚିପାରିବ ବୋଲି କହିଛନ୍ତି ପ୍ରଖ୍ୟାତ କଣ୍ଢେଇ ନୃତ୍ୟ ବିଶାରଦ ଗୁରୁ ମାଗୁଣି ଚରଣ କୁଅଁର।
କେନ୍ଦୁଝର ଜିଲ୍ଲାର ଏହି ଶିଳ୍ପୀ ଦୀର୍ଘ ବର୍ଷର ଅଧ୍ୟବସାୟ ଏବଂ ନିଜସ୍ବ ଉଦ୍ୟମରେ କଣ୍ଢେଇ ନୃତ୍ୟକୁ କେବଳ ବଂଚାଇ ରଖିନାହାନ୍ତି, ଏଥିପାଇଁ ଓଡ଼ିଶାକୁ ବି ଆଣି ଦେଇଛନ୍ତି ଅନେକ ଗୌରବ ଓ ସମ୍ମାନ।
ତେବେ ବର୍ତ୍ତମାନ ସମୟରେ ପାରମ୍ପରିକ ନୃତ୍ୟ ସାଙ୍ଗକୁ ଆଧୁନିକ ନୃତ୍ୟର ପ୍ରୟୋଗ ହୋଇପାରିଲେ ଯାଇ ଏଥିପ୍ରତି ସମସ୍ତେ ଆକର୍ଷିତ ହେବେ ଓ ଏହି କଳା ବଞ୍ଚି ରହିବ ବୋଲି ସେ ମତ ଦେଇଛନ୍ତି।
ତେବେ ଏଥିପାଇଁ ପ୍ରୋତ୍ସାହନର ଅଭାବକୁ ନେଇ ସେ ଅସନ୍ତୋଷ ପ୍ରକାଶ କରିଛନ୍ତି।
ତାଙ୍କ କହିବା ଅନୁସାରେ, ଡିଜିଟାଲ୍ ଯୁଗରେ ପୁରୁଣା ଢଙ୍ଗରେ କଣ୍ଢେଇ ନୃତ୍ୟ ଓ ନାଟକ ପରିବେଷଣ ଆଗଭଳି ଲୋକାଦୃତ ହେଉ ନାହିଁ । ଏଣୁ ଅତ୍ୟାଧୁନିକ ଢଙ୍ଗରେ ଏହାର ପରିବେଷଣ ଜରୁରୀ ହୋଇ ପଡିଛି ।
ଏଥିପାଇଁ କାଗଜରେ ବଡ଼ ବଡ଼ କଣ୍ଢେଇ ପ୍ରସ୍ତୁତ କରାଯିବା ସହ ମୋଟର ସହାୟତାରେ ନୃତ୍ୟ ଓ ନାଟକ ପରିବେଷଣ କରାଯିବା ନେଇ ସେ ଏକ ବ୍ଲୁ-ପ୍ରିଣ୍ଟ ପ୍ରସ୍ତୁତ କରିଥିବା କହିଛନ୍ତି।
ଏଥିପାଇଁ ପ୍ରାୟ ଅଢେଇ ଲକ୍ଷ ଟଙ୍କା ଦରକାର ଥିବା ବେଳେ ଅର୍ଥାଭାବରୁ ସେ କରିପାରୁନଥିବା ପ୍ରକାଶ କରିଛନ୍ତି।
୧୯୩୭ ମସିହାରେ କେନ୍ଦୁଝର ବୈଦ୍ୟରାଜ ସାହିରେ ହୋଇଥିଲେ ମାଗୁଣି।
ବାପା ଥିଲେ ବୈଷ୍ଣବ ଚରଣ କୁଅଁର ଓ ମା ଡମଣୀ ଦେଈ।
ନୁନ୍ଦୁ ଭାଇ ନାଁରେ ପରିଚିତ ଏହି କଳାକାର ଏକାଧାରରେ ଜଣେ ନାଟ୍ୟକାର, ନିର୍ଦ୍ଦେଶକ, ଶିଳ୍ପୀ, ଗୀତିକାର, ଗାୟକ ଓ ଭାଷ୍ୟକାର।
ସେ ନିଜେ କାଠ କଣ୍ଢେଇ ନିର୍ମାଣ କରି ସେଗୁଡ଼ିକୁ ଜୀବନ୍ତ ମଣିଷ ଭଳି ମଂଚରେ ନୃତ୍ୟ କରାନ୍ତି, ଅର୍ଥାତ୍ କଣ୍ଢେଇମାନେ ହିଁ ମଞ୍ଚରେ ପୌରାଣିକ ଚରିତ୍ର ହୋଇ ନାଟକ ପରିବେଷଣ କରନ୍ତି।
ବଡ଼କଥା ହେଉଛି, ବିଭିନ୍ନ ପୁରୁଷ, ମହିଳା ଏପରିକି ପଶୁପକ୍ଷୀଙ୍କ ସ୍ବର, ଭାଷା ବା ସଂଳାପ ସେ ନିଜେ ହିଁ ପରିବେଷଣ କରିଥାନ୍ତି ।
ମାଗୁଣିଙ୍କ ସହ ପାଖାପାଖି ୧୦ ଜଣ କଳାକାର କାମକରନ୍ତି । ତେବେ ଅର୍ଥାଭାବରୁ କେହି ସଂପୂର୍ଣ୍ଣ ଭାବେ ଏଥିରେ ମନୋନିବେଶ କରିପାରୁନଥିବା ନେଇ ସେ ଦୁଃଖ ପ୍ରକାଶ କରିଛନ୍ତି।
କେବଳ ଏତିକି ନୁହେଁ, ଜୀବନର ଅପରାହ୍ନରେ ବି ନୁନ୍ଦୁଭାଇ ଗଣେଶଙ୍କଠାରୁ ଆରମ୍ଭ କରି ଦୁର୍ଗା ଓ ଅନ୍ୟ ଦେବଦେବୀଙ୍କ ସମେତ ରାବଣପୋଡ଼ି ବେଳେ ରାବଣ ପ୍ରତିମୂର୍ତ୍ତି ନିର୍ମାଣ କରି ସମସ୍ତଙ୍କୁ ଆଶ୍ଚର୍ଯ୍ୟ କରିଦେଇପାରୁଛନ୍ତି।
ନିଜର ନିରଳସ ସାଧନା ପାଇଁ ମାଗୁଣିଙ୍କୁ ୨୦୦୫ ମସିହାରେ ମିଳିଛି କେନ୍ଦ୍ର ସଂଗୀତ ନାଟକ ଏକାଡେମୀ ପୁରସ୍କାର ଓ ପରବର୍ତ୍ତୀ ସମୟରେ ଓଡ଼ିଶା ସଙ୍ଗୀତ ନାଟକ ଏକାଡେମୀର ସର୍ବୋଚ୍ଚ ସମ୍ମାନ କବି ସମ୍ରାଟ ଉପେନ୍ଦ୍ର ଭଞ୍ଜ ପୁରସ୍କାର ମଧ୍ୟ ସେ ପାଇଛନ୍ତି।
ନିର୍ଜୀବ କଣ୍ଢେଇ ମୁହଁରେ ଭାଷା ଫୁଟାଇପାରୁଥିବା ଏହି କଳାକାର କାହାରି ପ୍ରୋତ୍ସାହନକୁ ଅପେକ୍ଷା ନକରି ପରିଣତ ବୟସରେ ମଧ୍ୟ କଣ୍ଢେଇଙ୍କ ଗହଣରେ ଅଛନ୍ତି ଓ ଏନେଇ ଗବେଷଣା ଜାରି ରଖିଛନ୍ତି।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
